CELEX: C2006/074/41
Language: et
Date: 2006-03-25 00:00:00
Title: Kohtuasi T-397/05:  3. novembril 2005.  aastal esitatud hagi — ARCHI.M.E.D. — E.S versus Komisjon

25.3.2006   
            
            
               ET
            
            
               Euroopa Liidu Teataja
            
            
               C 74/20
            
         3. novembril 2005. aastal esitatud hagi — ARCHI.M.E.D. — E.S versus Komisjon
   (Kohtuasi T-397/05)
   (2006/C 74/41)
   Kohtumenetluse keel: prantsuse
   Pooled
   
      Hageja: Architecture, Microclimat, Energies Douces — Europe et Sud SARL (ARCHI.M.E.D.-E.S) (Ganges, Prantsusmaa) (esindajad: advokaadid P.-P. van Gehuchten, J. Sambon, P. Reyniers)
   
      Kostja: Euroopa Ühenduste Komisjon
   Hageja nõuded
   
               —
            
            
               tuvastada, et komisjonil ei olnud õigust 30. augusti 2005. aasta leping lõpetada,
            
         
               —
            
            
               mõista Euroopa Komisjonilt välja 125 906 euro suurune summa, millele lisandub õiguslik intress alates 12. veebruarist 2002,
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja on niisuguse lepingu BU 209-95 pool, mis sõlmiti komisjoniga energeetika, v.a tuumaenergeetika teadusuuringute ja tehnoloogiaarenduse eriprogrammi (1) raames korraldatud pakkumismenetluse tulemusena, ning mille eesmärgiks on ühe Lyonis asuva hoone renoveerimise projekti teostamine, andes hoonele solaar- ja bioklimatoloogilise arhitektuuri. Lepingus on kirjas vahekohtuklausel, mille kohaselt on üksnes ühenduse kohtud pädevad lahendama lepingupoolte vaidlusi lepingu kehtivuse, täitmise ning tõlgendamise osas.
   Pärast lepinguliste kohustuste täitmist saatis hageja 12. detsembril 2001 komisjonile projekti lõpparuande. Komisjon ei nõustunud selle aruandega ning saatis 5. juulil 2002 tagastamisotsuse, keeldudes heakskiitmast teatavaid kulusid, mis esitati nimetatud aruandes. Pooltevaheline kirjavahetus, läbiviidud koosolekud ega vahendaja sekkumine ei ole aidanud vaidlust rahumeelselt lahendada. 30. augusti 2005. aasta tähitud kirjaga saatis komisjon hagejale ettemakse lõpliku tagastamisotsuse, mis järgnes 23. augusti 2005. aasta võlateatele. Hageja esitas nimetatud otsuse peale vahekohtuklausliga kooskõlas oleva hagi.
   Peaasjalikult taotletakse hagiga lepingu BU 209-95 alusel väidetavalt saamata jäänud 20 %-suuruse välja maksmata tasu komisjonilt väljamõistmist.
   Oma nõuete toetuseks väidab hageja, et kõik komisjoni vaidlustused projekti täitmise osas lepingupartnerite poolt oleks tulnud esitada enne aruande eeldatava heakskiitmise kuupäeva (kaks kuud pärast lõpparuande esitamist). Hageja arvamuse kohaselt on komisjoni jaoks hagi esitamise tähtaeg möödunud ning seetõttu ei saa teda käsitleda hageja võlausaldajana. Seetõttu, olles möödalasknud ületanud hagi esitamise tähtaja, on komisjon jätkuvalt asjaomase lepingu kohase välja maksmata tasu osas hageja võlgnik.
   
      (1)  Programm kiideti heaks nõukogu 23. novembri 1994. aasta otsusega 94/806/EÜ (EÜT L 334, 22.12.1994, lk 87).